امور داخلہ کی وزارت
خواتین کے خلاف تشدد کی روک تھام کے اقدامات
نئی دہلی، 21 /ستمبر 2020 ۔ خواتین کے خلاف پچھلے پانچ برسوں میں مختلف جرائم کی شرحوں  میں کوئی یکساں رجحان نظر نہیں آتا۔ معاشرے کے پسماندہ گروپوں سے تعلق رکھنے والی نابالغ لڑکیوں کے ساتھ عصمت دری کے معاملات سے متعلق علیحدہ اعداد و شمار نہیں رکھے گئے۔
’پولیس‘ اور ’پبلک آرڈر‘ دستور ہند کے ساتویں شیڈول کے تحت ریاستی موضوعات ہیں۔ امن و امان برقرار رکھنے، شہریوں کے جان و مال کے تحظ بشمول خواتین کے خلاف جرائم کی تفتیش اور قانونی چارہ جوئی کی ذمہ داریاں متعلقہ ریاستی حکومتوں پر ہیں۔ ریاستی حکومتیں قوانین کی موجودہ دفعات کے تحت ایسے جرائم سے نمٹنے کی اہل ہیں۔ اس کے باوجود حکومت ہند نے ملک بھر میں خواتین کی حفاظت کے لئے کئی اقدامات کئے ہیں جو حسب ذیل ہیں:
- جنسی جرائم کے موثر تدارک کے لئے فوجداری قانون  مجریہ 2013 نافذ کیا گیا۔ مزید برآں بارہ سال سے کم عمر کی لڑکیوں کی آبروریزی کی سخت ترین سزا بشمول سزائے موت کے لئے فوجداری قانون  مجریہ 2018 کو عمل میں لایا گیا ہے۔ اس قانون کے تحت یہ حکم بھی دیا گیا کہ دو مہینے کے اندر چھان بین اور مقدمے کی کارروائی مکمل کی جائے۔
- فوری امدادی نظام کے تحت ملک گیر پیمانے پر بین الاقوامی سطح پر منظور شدہ نمبر  فراہم کیا گیا جو تمام ہنگامی ضرورتوں کے لئے ہے۔ اس میں کمپیوٹر کے ذریعے رابطہ کرکے میدان عمل میں موجود وسائل کو اس جگہ پہنچایا جاتا ہے جہاں کوئی پریشانی میں مبتلا ہو۔
- امور داخلہ کی وزارت نے فحش مواد سے متعلق اطلاعات فراہم کرنے کے لئے 20 ستمبر 2018 کو سائبر کرائم رپورٹنگ پورٹل کا آغاز کیا۔
- فعال نگرانی اور حفاظتی نظم میں مدد کے لئے ٹیکنالوجی استعمال کرتے ہوئے پہلے مرحلے میں آٹھ شہروں  میں سیف سٹی پروجیکٹوں کو منظور کیا گیا ہے۔ ان پروجیکٹوں کو ریاستی حکومتوں نے تیار کیا ہے۔ اس تیاری میں خواتین کے خلاف جرائم کے اہم مقامات کی نشان دہی کی ضرورت کو پیش نظر رکھا گیا ہے، تاکہ بیداری کے پروگرام چلانے والوں کے ذریعے سماج میں اہم اثاثوں بشمول بنیادی ڈھانچے تیار کرنے، ٹکنالوجی اپنانے اور کمیونٹی کے اندر صلاحیت سازی کو فروغ دیا جاسکے۔
- امور داخلہ کی وزارت نے 20 ستمبر 2018 کو جنسی جرائم کا ارتکاب کرنے والوں سے متعلق ایک قومی ڈاٹا بیس کا آغاز کیا تاکہ ملک بھر میں جنسی جرائم کرنے والوں کا سراغ لگانے اور معاملات کی تفتیش میں آسانی ہو۔
- امور داخلہ کی وزارت نے جنسی جرائم کے لئے ایک آن لائن تجزیاتی نظام شروع کیا ہے، جس کا مقصد جنسی جرائم کی تفتیش کی پیش رفت کا پتہ چلانا ہے، تاکہ فوجداری قانون  مجریہ 2018 کے مطابق جنسی زیادتی کے معاملات کی مقررہ مدت کے اندر چھان بین میں پیش رفت پر نظر رکھی جاسکے۔
- چھان بین میں بہتری لانے کے لئے امور داخلہ کی وزارت نے مرکزی اور ریاستی فورینسک سائنس لیباریٹریوں میں ڈی این اے کی جانچ کرنے والی یونٹوں کو تقویت بخشنے کے اقدامات کئے ہیں۔ ان اقدامات میں چنڈی گڑھ میں مرکزی فورینسک سائنس لیباریٹری میں ڈی این اے کی جانچ کی جدید یونٹ قائم کرنا شامل ہے۔ امور داخلہ کی وزارت نے سولہ ریاستوں اور مرکز کے زیر انتظام علاقوں میں بھی ریاستی فورینسک سائنس لیباریٹریوں میں ڈی این اے کی جانچ کرنے والی یونٹیں قائم کرنے اور ان کا درجہ بلند کرنے کی منظوریاں دی ہیں۔
- امور داخلہ کی وزارت نے جنسی استحصال کے معاملات میں فورینسک شواہد اکٹھا کرنے، جنسی استحصال کے شواہد اکٹھا کرنے کے لئے معیاری کٹس، افرادی قوت بڑھانے کے لئے تفتیشی افسران، استغاثہ افسران اور طبی افسران کے لئے تربیت اور ہنرمندی کے پروگراموں سے متعلق رہنما خطوط جاری کیا ہے۔
- امور داخلہ کی وزارت نے تھانوں میں خواتین کی مدد کی میزیں لگانے اور انھیں موثر بنانے کے لئے ریاستوں اور مرکز کے زیر انتظام علاقوں کو مارچ 2020 مالی امداد فراہم کی تھی۔
- درجہ بالا اقدامات کے علاوہ امور داخلہ کی وزارت ریاستوں اور مرکز کے زیر انتظام علاقوں کو خواتین کے خلاف جرائم سے نمٹنے کے لئے وقتاً فوقتاً مشورے جاری کرتی رہتی ہے جو www.mha.gov.in پر دستیاب ہے۔
نربھیا فنڈ فریم ورک خواتین کی حفاظت اور سلامتی کے لئے ایک ایسا بنیادی فنڈ فراہم کرتا ہے جس کی میعاد کبھی ختم نہیں ہوتی۔ دستیاب معلومات کے مطابق مالی سال 2019-20 تک نربھیا فنڈ کے لئے 4357.62 کروڑ روپئے کی رقم بجٹ کے تحت فراہم کی گئی تھی۔ اس میں سے پچھلے پانچ برسوں میں نربھیا فنڈ کے لئے بجٹ میں مختلف کی جانے والی رقم 2357.62 کروڑ روپئے تھی۔
امور داخلہ کے وزیر مملکت جناب جی کشن ریڈی نے آج راجیہ سبھا میں ایک تحریری جواب میں یہ اطلاعات بہم پہنچائیں۔